62018CO0709_INF
2020 m. gegužės 28 d. Teisingumo Teismo (septintoji kolegija) nutartis
UL ir VM
(Byla C-709/18) (
1
)
„Prašymas priimti prejudicinį sprendimą – Teisingumo Teismo procedūros reglamento 53 straipsnio 2 dalis ir 99 straipsnis – Direktyva (ES) 2016/343 – 3 ir 4 straipsniai – Europos Sąjungos pagrindinių teisių chartija – 47 ir 48 straipsniai – Vieši pareiškimai dėl kaltės – Nacionalinis teismas – Vieno iš dviejų kaltinamųjų prisipažinimo kaltu už kaltinamajame akte nurodytus nusikaltimus priėmimas nutartimi – Kaltę neigiančio antrojo kaltinamojo kaltės nagrinėjimas – To paties teismo, priėmusio prisipažinimą kaltu, priimtas apkaltinamasis nuosprendis“
1.
Teismų bendradarbiavimas baudžiamosiose bylose – Tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimas – Direktyva 2016/343 – Vieši pareiškimai dėl kaltės – Sprendimai ne dėl kaltės nustatymo – Sąvoka – Teismo nutartis, kuria priimtas vieno iš baudžiamojon atsakomybėn patrauktų asmenų prisipažinimas kaltu – Įtraukimas
(Europos Parlamento ir Tarybos direktyvos 2016/343 4 straipsnio 1 dalis)
(žr. 28 punktą)
2.
Teismų bendradarbiavimas baudžiamosiose bylose – Tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimas – Direktyva 2016/343 – Vieši pareiškimai dėl kaltės – Nekaltumo prezumpcijos paisymas – Baudžiamasis procesas, pradėtas prieš du asmenis dėl tariamai bendrininkaujant padarytų nusikaltimų – Teismo nutartis, kuria priimtas vieno iš atsakomybėn patrauktų asmenų prisipažinimas kaltu – Nutartis, kurioje antrasis kaltės nepripažinęs asmuo minimas kaip įtariamų nusikaltimų bendrininkas – Paskesnis dėl šio asmens to paties teismo priimtas nuosprendis po to, kai buvo surinkti įrodymai dėl su tuo asmeniu susijusių veikų – Leistinumas – Sąlygos
(Europos Sąjungos pagrindinių teisių chartijos 47 straipsnio antra pastraipa ir 48 straipsnis; Europos Parlamento ir Tarybos direktyvos 2016/343 16 konstatuojamoji dalis, 3 straipsnis ir 4 straipsnio 1 dalis)
(žr. 29–31, 34, 35 punktus ir rezoliucinę dalį)
3.
Prejudiciniai klausimai – Priimtinumas – Klausimai, pateikti nepakankamai tiksliai nurodant priežastis, pateisinančias būtinybę atsakyti į prejudicinius klausimus – Akivaizdus nepriimtinumas
(SESV 267 straipsnis; Teisingumo Teismo procedūros reglamento 53 straipsnio 2 dalis ir 94 straipsnis)
(žr. 39, 40 ir 42–44 punktus)
4.
Prejudiciniai klausimai – Priimtinumas – Ribos – Akivaizdžiai su byla nesusiję klausimai ir hipotetiniai klausimai, užduoti aplinkybėmis, kuriomis naudingas atsakymas yra neįmanomas – Akivaizdus nepriimtinumas
(SESV 267 straipsnis)
(žr. 39, 41 ir 44 punktus)
Rezoliucinė dalis
2016 m. kovo 9 d. Europos Parlamento ir Tarybos direktyvos (ES) 2016/343 dėl tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimo 3 straipsnis ir 4 straipsnio 1 dalis, aiškinami atsižvelgiant į šios direktyvos 16 konstatuojamąją dalį, ir Europos Sąjungos pagrindinių teisių chartijos 47 straipsnio antra pastraipa ir 48 straipsnis turi būti aiškinami taip, kad per baudžiamąjį procesą prieš du asmenis jais nedraudžiama nacionaliniam teismui pirmiausia nutartimi priimti pirmojo asmens prisipažinimą kaltu dėl kaltinamajame akte nurodytų nusikaltimų, kaip įtariama, padarytų su antruoju kaltu neprisipažinusiu asmeniu, o paskui, surinkus su antrajam asmeniui inkriminuojama veika susijusius įrodymus, priimti sprendimą dėl jo kaltės, su sąlyga, viena vertus, kad paminėti antrąjį asmenį, kaip įtariamų nusikaltimų bendrininką, reikia kvalifikuojant kaltu prisipažinusio asmens teisinę atsakomybę, ir, kita vertus, kad toje pačioje nutartyje ir (arba) kaltinamajame akte, į kurį joje daroma nuoroda, aiškiai nurodyta, jog antrojo asmens kaltė nebuvo teisiškai įrodyta ir dėl jos bus atskirai renkami įrodymai bei priimtas atskiras sprendimas.
(
1
)	OL C 44, 2019 2 4.